Saya mau tau Sejarah dari Sekolah Menengah Kebangsaan Selandar. Jelaskan dalam bahasa melayu

Selandar merupakan sebuah kawasan yang agak terpencil dan jauh dari Bandar Melaka. Kedudukan geografi serta taraf hidup yang rendah serta mewujudkan pelbagai implikasi dan masalah terhadap peluang melanjutkan pelajaran untuk pelajar. Pelajar- pelajar lepasan darjah 6 dari sekolah- sekolah di kawasan Selandar terpaksa melanjutkan pelajaran sekolah menengah di pekan Jasin. Pelbagai rintangan serta masalah pembaziran masa, pengangkutan, dan kewangan telah menghalang pelajar- pelajar di kawasan ini untuk menunjukkan kemampuan dan kebolehan mereka dalam bidang pelajaran dan ko- kurikulum. Sehubungan dengan itu, beberapa tokoh tempatan telah mengemukakan cadangan kepada kerajaan untuk membina sebuah sekolah menengah bagi mengetasi masalah ini.

Pada tanggal 1 Januari 1980 merupakan pembukaan Sekolah Menengah Kebangsaan Selandar. Sekolah ini dibina di atas bukit yang jaraknya 300 meter dari pekan Selandar. Pada awal pembukaannya, sekolah ini menumpang di Sekolah Kebangsaan Selandar untuk sementara waktu. Jumlah pelajar pada ketika itu ialah seramai 159 orang dan kakitangan perintis seramai 13 orang iaitu 12 orang guru dengan seorang pekerja sahaja termasuk Pengetua dan Guru Penolong Kanan. Encik Abdullah Bin Abdul majid PPN. PJK. telah diberi tanggungjawab memikul tugas sebagai Pengetua dengan dibantu oleh 10 tenaga pengajar dan seorang pegawai kerani. Dengan tenaga dan khidmat para pegawai, sekolah ini telah mengorak langkah menjana ilmu kepada anak bangsa di kawasan Selandar. Pada awal penubuhannya, sekolah ini merupakan satu- satunya sekolah menengah bantuan kerajaan di Selandar dan memberi peluang kepada ibu bapa di kawasan berkenaan menghantar anak- anak mereka untuk meneruskan pembelajaran di sekolah menengah.

Pada 1 April 1980 SMK Selandar telah dirasmikan oleh YAB Dato’ Sri Rahim Bin Tamby Chik, Ketua Menteri Melaka ketika itu. Semua pelajar SMK Selandar yang sebelum ini menumpang di SK Selandar dengan rasminya berpindah ke bangunan baru. Bangunan asal sekolah ini terdiri daripada 4 buah bangunan. Bangunan pentadbiran terletak di blok A, blok B pula terdiri daripada bangunan ERT, dan bangunan blok C yang terdiri daripada kelas- kelas. Bangunan blok D yang terdiri daripada bilik- bilik kelas dan bangunan perpustakaan. Manakala bangunan blok E pula adalah bangunan kemahiran hidup.

Sekolah Menengah Kebangsaan Selandar telah dinaikkan kepada taraf Sekolah A pada tahun 1995 dan pada tahun 1995, kelas aliran sains telah dimulakan. Hari ini SMK Selandar terus mencipta nama apabila Berjaya melahirkan para pelajar yang cemerlang dalam bidang kurikulum dan ko-kurikulum. Mereka berjaya mengharumkan nama SMK Selandar dan mampu bersaing dengan sekolah- sekolah yang berada di negeri Melaka. Kakitangan perintis semasa pembukaan SMK Selandar yang terdiri daripada 13 orang, iaitu:

Pengetua : En Abdullah bin Abd Majid PPN, PJK

GPK : Tn Hj Mohd Sharif bin Mohd Drus PPN,PJK

Guru-guru : Allahyarham En Abu Kasim bin Salleh

En Talib bin Md Yusof

En Md Jamal bin Md Yusof